Westmorland

Westmorland is oane vo de 39 traditionejn Grofschoftn vo England.  Haptorte vo da Grofschoft san: Ambleside, Appleby-in-Westmorland (da Vawoitungssiez), Kendal, Kirkby Stephen, Milnthorpe und Windermere. Za Westmorland ghean große Tei van Lake District National Park.  

1974 is Westmorland zamm mid Cumberland sowia Tein vo Lancashire und Yorkshire za da neien Grofschoft Cumbria vaeinigd worn.

Ondas ois de meisdn ondan Grofschoftn, de in hundreds untateid worn san, woa Westmorland in zwoa Baronschoftn (engl.: baronies), Westmorland (monchmoi aa: Appleby) und Kendal, untateid. Diese wiedarum hom aus je zwoa wards: East ward und West ward in Westmorland und Kendal ward und Lonsdale ward in Kendal bstondn.

Westmorland:

 East ward - Appleby, Brough, Kirkby Stephen, Orton, Tebay
 West ward - Askham, Bampton, Barton, Patterdale, Shap, Yanwath

Kendal: 

 Kendal ward - Ambleside,  Burton-in-Kendal, Grasmere, Grayrigg, Kentmere, Kendal, Windermere
 Lonsdale ward - Kirkby Lonsdale

Westmorland wead weidahi ois Gebietsnam bnutzd. So gibd's: de Westmorland Gazette, de Westmorland County Agricultural Show und a Westmorland Shopping Centre.

 Schau aa 

 Earl of Westmorland, eablicha Adlstitl, dea zwoamoi in da Peerage of England gschoffn worn is
 Ralph Neville, 1. Earl of Westmorland

Kategorie:Englische Grafschaft